
[bookmark: _GoBack]CONVOCATÒRIA DE SUBVENCIONS A MUSEUS I COL·LECCIONS DE LES COMARQUES GIRONINES PER FINANÇAR ACTUACIONS EN MATÈRIA DE NOVES TECNOLOGIES, ANY 2023 - SERVEI DE NOVES TECNOLOGIES, DIPUTACIÓ DE GIRONA.

1. Objecte, finalitat i procediment de concessió. Convocatòria de subvencions en règim de concurrència competitiva per a museus i col·leccions de les comarques gironines destinada a finançar actuacions en matèria de noves tecnologies, any 2023, Àrea de Cultura, Noves Tecnologies, Esports i Educació, d’acord amb les bases específiques reguladores aprovades pel Ple de la Diputació en la sessió de 22 de gener de 2019, publicades al Butlletí Oficial de la Província de Girona - BOPG núm. 22, de 31 de gener de 2019.
La distribució dels fons assignats en aquesta convocatòria s’efectuarà entre les sol·licituds presentades aplicant els criteris establerts a l’article número 5 de les bases reguladores i al punt 4.a d’aquesta convocatòria.
El procediment de concessió d’aquestes subvencions és el de concurrència competitiva en la convocatòria pública que aprovi la Junta de Govern, d’acord amb el punt 2 de les bases reguladores. Les subvencions es concediran a tots els destinataris que compleixin els requisits previstos a les bases i a la convocatòria que presentin les sol·licituds en el període fixat.
2. Dotació econòmica i determinació de l’aplicació pressupostària. L’import total destinat a la convocatòria és de 30.000,00 euros. Les aplicacions pressupostàries en les quals es carrega el crèdit pressupostari i els imports són els següents:

	Aplicació pressupostària 2023
	Concepte
	Import

	310 4910 7620100
	Ajuts a museus i col·leccions (ajuntaments) en matèria de noves tecnologies.
	15.000,00 €

	310 4910 7810000
	Ajuts a museus i col·leccions (entitats no lucratives) en matèria de noves tecnologies
	15.000,00 €

	
	Total
	30.000,00 €



L’import assignat anteriorment a cada aplicació pressupostària podrà ser modificat en l’acord de concessió de les subvencions, sense superar l’import total de la convocatòria, en funció de les sol·licituds presentades, prèvia tramitació, si cal, de la modificació pressupostària corresponent.
3. Instrucció de l’expedient. L’Àrea de Noves Tecnologies de Diputació de Girona instruirà i ordenarà l’expedient per a l’atorgament de les subvencions previstes en aquesta convocatòria. La proposta de resolució l’elaborarà la Comissió Avaluadora que estableixen les bases específiques. Els grups polítics de Diputació de Girona podran designar una persona representant a la Comissió Avaluadora, la qual hi podrà ser amb veu, però sense vot.
4. Import, termini, i forma de presentació de les sol·licituds. El termini de presentació de sol·licituds és de 20 dies hàbils a comptar de l’endemà de la publicació de l’extracte de la convocatòria al BOPG.
Cal formular les sol·licituds mitjançant el model normalitzat disponible al web de Diputació de Girona www.ddgi.cat/subvencions, acompanyat de la documentació que preveu l’article 5 de les bases reguladores.
La presentació de les sol·licituds ha de ser telemàtica ─EACAT per a ajuntaments i e‑TRAM per a entitats— i han d’estar signades electrònicament mitjançant un certificat validat a la plataforma PSIS del Consorci d’Administració Oberta de Catalunya.
a) Import de les subvencions. Se subvencionaran les actuacions dividint el total de l’import destinat a la convocatòria pel nombre de sol·licituds presentades sense que l’import individual que s’atorga a cada ens superi els 1.700,00 euros.
En el supòsit que la suma de totes les subvencions que es concedeixin no esgotés la totalitat del crèdit, es podrà anul·lar el crèdit sobrant.
b) Àmbit temporal de les accions subvencionables. Se subvencionaran actuacions realitzades entre l’1 de gener i el 15 de novembre 2023.
c) Termini per justificar. El termini per justificar la totalitat de l’objecte subvencionat finalitza el 1 de desembre de 2023.
d) Publicitat de la subvenció. Els museus i col·leccions que en siguin beneficiaris hauran de fer constar el suport econòmic de Diputació de Girona. Per fer-ho, podran utilitzar, entre d’altres, la pàgina web, el tauler d'anuncis, el tauler electrònic, o un altre mitjà de comunicació o difusió. La publicitat s'haurà d'acreditar en presentar el compte justificatiu mitjançant una fotografia, captura de pantalla o impressió de pàgina web, o d’un certificat del secretari.
5. Termini de resolució i notificació
5.1. Termini de resolució: El termini per resoldre la convocatòria és el que determinen les bases. Una vegada transcorregut el termini sense que s’hagi adoptat una resolució, els sol·licitants podran entendre desestimades les seves sol·licituds per silenci administratiu.
5.2. Termini de notificació: La resolució es notificarà a tots els beneficiaris de manera individualitzada, tal com preveu l’article 41.1 de la Llei 39/2015, d’1 d’octubre, del procediment administratiu comú de les administracions públiques, i també als peticionaris la sol·licitud dels quals s’hagi desestimat, en el termini màxim de 10 dies hàbils a comptar de la data en què s’adopti l’acord.
6. Règim de recursos. La resolució de la convocatòria posa fi a la via administrativa. Contra aquesta resolució s’hi pot interposar un recurs contenciós-administratiu davant del Jutjat Contenciós-Administratiu de Girona en el termini de 2 mesos a comptar de l’endemà de la notificació. Alternativament, i de manera potestativa, es pot interposar recurs de reposició davant del president de Diputació de Girona en el termini d’1 mes a comptar de l’endemà de la notificació formal.
7. Publicitat de la convocatòria. Aquesta convocatòria es publicarà al tauler electrònic de Diputació de Girona i, d’acord amb allò que preveu l’article 17.3 b de la Llei 38/2003, general de subvencions, se’n publicarà l’extracte al BOPG.
8. Protecció de dades. Les dades personals que els sol·licitants de la subvenció comuniquin durant el procediment, actuant en nom propi o en representació d’una persona jurídica, seran tractades per Diputació de Girona com a responsable del tractament en el sentit de l’article 4.7 del Reglament (UE) 2016/679 del Parlament Europeu i del Consell, de 27 d’abril de 2016 (Reglament general de protecció de dades), amb la finalitat de gestionar la convocatòria i portar a terme les actuacions que se’n derivin establertes per llei. La legitimació del tractament es fonamentarà en el compliment d’una missió d’interès públic (art. 6.1 e del Reglament) i d’obligacions legals (art. 6.1 c).
Si l’objecte de la subvenció implica el tractament de dades de caràcter personal, els beneficiaris i les entitats col·laboradores han de complir amb la normativa aplicable i han d’adoptar i implementar les mesures de seguretat que estableix la legislació vigent. Si la tramitació de la sol·licitud implica comunicar a Diputació de Girona dades de terceres persones, les persones sol·licitants hauran d'informar les persones afectades d'aquesta comunicació.
Per exercir els drets reconeguts al Reglament general de protecció de dades (accés a les dades, portabilitat, rectificació, supressió, sol·licitud de la limitació del tractament i oposició), la persona interessada es podrà adreçar a Diputació de Girona en qualsevol moment. La informació detallada del tractament, incloent-hi les vies d'exercici dels drets de les persones interessades, es pot consultar a la seu electrònica de Diputació de Girona

